

Na temelju Ugovora o korištenju sredstava između Grada Velike Gorice i Zajednice športskih udruga Grada Velike Gorice za provedbu Programa Javnih potreba u sportu za 2025. godinu, KLASA: 620-02/2025-01/2, URBROJ: 238-31-10-25-1 od 13.01.2025. godine, Pravilnika o financiranju programa i projekata od interesa za opće dobro koje provode sportske udruge i klubovi na području Grada Velike Gorice i članka 40. Statuta Zajednice športskih udruga Grada Velike Gorice raspisuje se

**J A V N I P O Z I V**

**za dodjelu potpora za financiranje dodatnih programa u sportu**

**od značaja za Grad Veliku Goricu u 2025. godini**

Članak 1.

Zajednica sportskih udruga Grada Velike Gorice poziva prijavitelje koji su programski usmjereni na rad u području sporta da se prijave na Javni poziv za dodjelu potpora za financiranje dodatnih programa od značaja za Grad Veliku Goricu u 2025. godini (u daljnjem tekstu: Javni poziv).

Članak 2.

Prijavitelji u skladu s ovim Javnim pozivom mogu prijaviti samo jedan program u sportu od značaja za Grad Veliku Goricu.

Pravo podnošenja programa na Javni poziv imaju sve sportske udruge koje su registrirane i provode sportske programe na područje Grada Velike Gorice (dalje u tekstu: predlagatelji programa).

Članak 3.

Pravo na podnošenje prijave na Javni poziv imaju udruge koje udovoljavaju sljedećim uvjetima:

* dostavile su sve obavezne obrasce i priloge propisane u Javnom pozivu,
* provode program u sportu značajan za Grad Veliku Goricu,
* upisane su u Registar udruga Republike Hrvatske čija temeljna svrha nije stjecanje dobiti (neprofitna udruga),
* upisane su u Registar neprofitnih organizacija (RNO),
* prijavitelj programa/projekta je izvršio ugovorne obveze i nema dugovanja prema Zajednici sportskih udruga grada Velike Gorice iz prethodnih godina,
* da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu,
* da imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge, izvješće s godišnje skupštine ili drugi prikladan način),
* da se protiv korisnika, odnosno osobe ovlaštene za zastupanje ne vodi kazneni postupak,

Pravo prijave na Javni poziv nemaju:

* ogranci, podružnice i slični ustrojstveni oblici udruga, koji nemaju pravnu osobnost,
* udruge koje nisu registrirane prema Zakonu o udrugama i nisu upisane u Registar udruga Republike Hrvatske,
* udruge koje nisu upisane u Registar neprofitnih organizacija pri Ministarstvu financija Republike Hrvatske,
* udruge koje primarno ne obavljaju djelatnost iz područja sporta te aktivno ne provode projekte na području sporta,
* projekti koji se financiraju prema posebnim propisima (npr. Zakon o Hrvatskom Crvenom križu),
* projekti usmjereni isključivo na pokrivanje troškova redovnog poslovanja.

Prijava podnesena od udruga i drugih neprofitnih organizacija iz stavka 2. ovog članka ocijeniti će se nedopuštenom.

Članak 4.

Javni poziv otvoren je od dana objave na web stranici Zajednice do 15. prosinca 2025. godine, odnosno do utroška sredstava namijenjenih u ovu svrhu.

Za financiranje programa Javnog poziva raspoloživ je iznos od 50.000,00 EUR (pedesettisućaeura).

Članak 5.

Potpore se dodjeljuju prema kriterijima za program/projekt koji doprinosi razvoju sportu Grada Velike Gorice :

* Organizacija sportskih programa/projekata,
* Organizacija turnira,
* Sudjelovanje na tuzemnim i inozemnim turnirima i prvenstvima,
* Organizacija sportsko - rekreacijskih programa/projekata,
* Tjelesno rekreativno vježbanje (u dvoranama i na otvorenom) sa osobama s invaliditetom i ranjivim skupinama društva,
* Sportske aktivnosti osoba s teškoćama u razvoju i osoba s invaliditetom,
* Ostalo (održavanje prigodnih skupština i obljetnica, nabava sportske opreme i pomagala, tisak monografija, knjiga ili drugih tiskovina povodom obljetnica klubova i sl.),

Članak 6.

Podnositelj prijave dostavlja sljedeću obveznu dokumentaciju prijavom na Javni poziv:

1. Ispunjen prijavni obrazac (tiskani dokument, potpisan i ovjeren);,
2. Potvrda o stanju poreznog duga, ne starija od 30 dana od dana predaje prijave,

Članak 7.

Udruge koje nisu članice Zajednice sportskih udruga Grada Velike Gorice pored navednih dokumenata iz prethodnog članka dostavljaju i:

1. Presliku važećeg Rješenja o upisu u Registar udruga Republike Hrvatske kao i presliku važećih upisa promjena u Registar ukoliko iste postoje,
2. zvadak iz Evidencije pravnih osoba u sportu,
3. Kopiju zapisnika s posljednje redovne godišnje Skupštine udruge,
4. Uvjerenje nadležnog suda da se protiv prijavitelja i odgovorne osobe prijavitelja ne vodi kazneni postupak, ne starije od tri mjeseca od dana predaje prijave,

Članak 8.

Prijavni obrazac prijavitelj je dužan dostaviti u izvorniku.

Obaveznu dokumentaciju prijavitelj dostavlja u tiskanom obliku kao prilog (kopija originalnih dokumenata) prijavnom obrascu, a Zajednica sportskih udruga može tražiti uvid u originalnu dokumentaciju, što joj je prijavitelj dužan omogućiti.

Ukoliko prijavitelj ne omogući uvid, smatrat će se da je dokumentacija nepotpuna.

Ukoliko prijavitelj propusti dostaviti podatak, dokument ili informaciju koja je dostupna putem javnih evidencija, neće se smatrati da prijavitelj nije zadovoljio formalnim uvjetima Javnog poziva.

Članak 9.

Popunjenu prijavnicu u tiskanom obliku potrebno je potvrditi potpisom i pečatom i sa svim obveznim prilozima dostaviti preporučenom poštom, putem dostavljača ili osobno na adresu:

**Zajednica sportskih udruga Grada Velike Gorice**

**Gajeva 25, 10 410 Velika Gorica**

s naznakom: „Javni poziv za dodatni program u sportu – ne otvarati“.

Članak 10.

Povjerenstvo će razmatrati samo one programe koji su pravodobno prijavljeni te koji u cijelosti zadovoljavaju propisane uvjete Javnog poziva.

Postupak zaprimanja, dokumentacije, dan otvaranja i pregleda dostavljenih prijava, procjena prijava, dostava dodatne dokumentacije, donošenje odluke o dodjeli financijskih sredstava te postupanje sa dokumentacijom detaljno su opisani u Uputama za prijavitelje.

Članak 11.

Obrazac prijavnice dostupan je na službenoj web stranici Zajednice sportskih udruga grada Velike Gorice: [www.zsugvg.hr](http://www.zsugvg.hr) .

Sva pitanja vezana uz Javni poziv mogu se postaviti elektroničkim putem, slanjem upita na e-mail: info@zsugvg.hr ili darko.blazincic@zsugvg.hr ili broj telefona + 385 1 6256 280.

|  |
| --- |
|  |

|  |
| --- |
| **Predsjednik ZŠUGVG****Goran Kovačić** |

